Kamu bisa jelasin ke aku soal TCG Anadolu dalam bahasa melayu?

TCG Anadolu (L-400) adalah sebuah kapal serangan amfibia (LHD) dari Tentera Laut Turki yang boleh dikonfigurasikan sebagai sebuah kapal pengangkut pesawat ringan. Ia dinamakan bersempena dengan nama semenanjung Anatolia (Turki: Anadolu) yang mana mebentuk sebahagian besar daratan di Turki. Kerja-kerja pembinaan telah bermula pada 30 April 2016 di limbungan Sedef Shipbuilding Inc. di Istanbul, di mana lunasnya telah dibaringkan pada 7 Februari 2018, dan dijangka akan ditauliahkan pada tahun 2022. Kapal ini bertujuan untuk memenuhi pelbagai keperluan dan kehendak Angkatan Tentera Turki, seperti mampu belayar lama, pertempuran jarak jauh atau operasi bantuan kemanusiaan; sementara pada masa yang sama masih mengekalkan statusnya sebagai sebuah pusat arahan dan kapal laksamana untuk Tentera Laut Turki. Ia didakwa akan menjadi kapal pengangkut pesawat pertama yang akan melancarkan kenderaan tempur udara tanpa pemandu (UCAV)

Konsortium Sedef–Navantia telah memenangi tender untuk projek pembinaan LPD/LHD untuk Tentera Laut Turki dan Anadolu mempunyai rekabentuk yang sama dengan kapal milik Sepanyol, . Kesemua persenjataan akan dibekalkan oleh firma-firma Turki iaitu Aselsan dan Havelsan. Kapal ini akan dipasang dengan sebuah sistem pengurusan tempur Turki yang dikenali dengan GENESIS-ADVENT, yang mana akan diintegrasi oleh Aselsan dan Havelsan. Pendaratan pesawat dalam semua keadaan cuaca akan dibantu oleh Leonardo SPN-720 Precision Approach Radar.

Navantia akan menyediakan rekabentuk, pertukaran teknologi, peralatan dan bantuan teknikal kepada Sedef Shipyard untuk mereka dan membangunkan Anadolu, yang mana akan dikelaskan sebagai sebuah kapal pengangkut ringan/LHD oleh Lloyd Turki.